นวนครแจกปันผล-วอร์แรนต์
นวนคร(NNCL) มีมติแจกเงินปันผลหุ้นละ 0.04 บาท และออกใบสำคัญแสดงสิทธิซื้อหุ้น(วอร์แรนต์)แจกฟรีให้แก่ผู้ถือหุ้นเดิม
15 ต.ค. 2553

นวนคร(NNCL) มีมติแจกเงินปันผลหุ้นละ 0.04 บาท และออกใบสำคัญแสดงสิทธิซื้อหุ้น(วอร์แรนต์)แจกฟรีให้แก่ผู้ถือหุ้นเดิม
คณะกรรมการบริษัท นวนคร(NNCL) มีมติแจกเงินปันผลหุ้นละ 0.04 บาท และออกใบสำคัญแสดงสิทธิซื้อหุ้น(วอร์แรนต์)แจกฟรีให้แก่ผู้ถือหุ้นเดิมจำนวน 725,027,765 หน่วยสัดส่วน2 หุ้นเดิมต่อ1วอร์แรนต์  (NNCL-W2)ทั้งนี้ผู้ถือหุ้นจะได้รับสิทธิรับเงินปันผลจะต้องมีชื่อในทะเบียนวันที่1พ.ย.นี้
นอกจากนี้ได้เห็นชอบให้ออกวอร์แรนต์ให้แก่กรรมการ ผู้บริหารและพนักงาน(โครงการอีสป)จำนวน72 ล้านหน่วย กำหนดเงื่นไขการใช้สิทธิแปลงเป็นหุ้นสัดส่วน1ต่อ1 ราคาหุ้นละ1 บาท
ขณะเดียวกันบริษัทได้อนุมัติให้บริษัทฯได้ขยายเวลาการให้บริษัทเอ็นอีพี อสังหาริมทรัพย์ และอุตสาหกรรม (NEP)ที่บริษัทถือหุ้น 24.55% กู้ยืมวงเงินกู้ 5 ล้านบาท อัตราดอกเบี้ย6.5%และบริษัทNEPยังขอขยายเวลาการกู้เงินจาก กรรมการคือ นายเสกสิทธิ์ เจริญเศรษฐศิลป์ วงเงิน 5 แสนบาท และ พล.ต.อ.สมชาย วาณิชเสนี 1 ล้านบาทในอัตราดอกเบี้ย6%
ทั้งนี้NEPจะกู้เงินใหม่จาก NNCL  วงเงิน 4 ล้านบาท  ระยะเวลาชำระหนี้ 62 วัน หรือ 30 พ.ย.2553 โดยชำระเงินต้นและดอกเบี้ยในวันครบกำหนดชำระหนี้
ส่วนการขอขยายเวลาการกู้ยืมเงินจากนายเสกสิทธิ์ อีก 95 วัน จากเดิมครบกำหนด27 ส.ค. เป็นวันที่ 30 พ.ย.53 และ พล.ต.อ.สมชาย  ขอขยายเวลากู้ยืมเงิน 120 วัน  จากเดิม 16 ต.ค.2553 เป็น 13 ก.พ.2554  โดยจะชำระเงินต้นและดอกเบี้ยในวันครบกำหนดชำระหนี้ และ ขอขยายเวลาชำระหนี้จากNNCL ออกไป 44 วัน จากเดิม 17 ต.ค.53 เป็น 30 พ.ย.53 ชำระเงินต้นและดอกเบี้ยในวันครบกำหนดชำระหนี้          สำหรับการกู้เงินและการขยายเวลากู้เงินดังกล่าว เพื่อให้บริษัทมีเงินทุนหมุนเวียนเพียงพอในการดำเนินกิจการ